**รายละเอียดงานจัดซื้อพร้อมติดตั้งซับเมอร์สดูดสิ่งปฏิกูลบ่อบำบัด จำนวน ๒ ตัว
พื้นที่ทุ่งมหาเมฆ**

**๑. วัตถุประสงค์**  ทางราชการมีความประสงค์จะจัดซื้อพร้อมติดตั้งซับเมอร์สดูดสิ่งปฏิกูลบ่อบำบัด จำนวน
๒ ตัว พื้นที่ทุ่งมหาเมฆ ตามรายละเอียดที่ทางราชการกำหนด

**๒. ขอบเขตของงาน** ดำเนินการรื้อถอนซับเมอร์สพร้อมอุปกรณ์ประกอบออกทั้งหมด ดูดสิ่งปฏิกูลภายในบ่อออก ดำเนินการติดตั้งซับเมอร์สแบบจุ่ม ติดตั้งท่อดูดสิ่งปฏิกูล ปรับปรุงตู้ไฟพร้อมอุปกรณ์ไฟในตู้ ติดตั้งตะแกรง
สแตนเลสปิดฝาบ่อ

**๓. การดำเนินงาน**  ดำเนินการรื้อถอนซับเมอร์สพร้อมอุปกรณ์ประกอบออกทั้งหมด ตามตำแหน่งที่ระบุในแบบ ดำเนินการดูดสิ่งปฏิกูลภายในบ่อออก พร้อมทำความสะอาดบ่อก่อนทำการติดตั้ง ดำเนินการติดตั้งซับเมอร์สแบบจุ่ม 220V 50Hz PH1 จำนวน ๒ ตัว ดำเนินการติดตั้งท่อดูดสิ่งปฏิกูล พร้อมอุปกรณ์ประกอบ ดำเนินการปรับปรุงตู้ไฟพร้อมเปลี่ยนอุปกรณ์ไฟในตู้ชุดควบคุมปั๊มซับเมอร์ส ดำเนินการติดตั้งตะแกรงสเตนเลสสำหรับปิดฝาบ่อบำบัด

**๔. เงื่อนไขและข้อผูกพัน**

๔.๑ ผู้รับจ้างจะต้องจัดหาช่างฝีมือดี ประณีต มีความรู้ ความสามารถที่เหมาะสมกับงาน อีกทั้งถูกต้องตามชนิดและลักษณะของงานแต่ละประเภทมาปฏิบัติงานนี้โดยตลอด

๔.๒ การเข้ามาปฏิบัติงานของผู้รับจ้าง จะต้องปฏิบัติตามระเบียบของทางราชการ และหน่วยงานเจ้าของพื้นที่อย่างเคร่งครัด

๔.๓ การขนย้ายสิ่งกีดขวางของทางราชการที่เกี่ยวกับการดำเนินงานรายการนี้ ให้เป็นหน้าที่ของผู้รับจ้าง เมื่อแล้วเสร็จจะต้องขนย้ายเข้าที่เดิมให้เรียบร้อย ก่อนส่งมอบงานต่อคณะกรรมการตรวจการตรวจรับพัสดุ

๔.๔ ความเสียหายใด ๆ ที่เกิดจากความประมาทเลินเล่อของผู้รับจ้าง ผู้รับจ้างจะต้องยินยอมจัดหา หรือซ่อมทำให้สามารถใช้ราชการได้เหมือนเดิม

๔.๕ เมื่องานแล้วเสร็จ ผู้รับจ้างจะต้องทำความสะอาดบริเวณที่ปฏิบัติงาน รวมทั้งรอยเปรอะเปื้อน ซึ่งเกิดจากการปฏิบัติงานของผู้รับจ้างให้เรียบร้อย ก่อนส่งมอบงาน

๔.๖ ผู้รับจ้างต้องดูสถานที่ให้เรียบร้อยก่อนการเสนอราคาโดยสามารถติดต่อขอดูสถานที่
และรายละเอียดเพิ่มเติมได้ที่ สำนักงานควบคุมบ้านพักส่วนกลางกองทัพเรือ พื้นที่ทุ่งมหาเมฆ โดยในวันเสนอราคาจะถือว่าผู้รับจ้างได้ดูสถานที่เรียบร้อยแล้ว ผู้รับจ้างที่ไม่ได้ดูสถานที่จะนำมาใช้เป็นเหตุผลในการยกเลิก แก้ไข หรือเปลี่ยนแปลงการเสนอราคาไม่ได้

๔.๗ วัสดุและอุปกรณ์ใช้ในการซ่อมทำที่กำหนดมาตรฐานผู้รับจ้างต้องนำมาให้คณะกรรมการตรวจรับพัสดุ หรือ ผู้ควบคุมงาน ตรวจสอบก่อนไปดำเนินการ

๔.๘ ในระหว่างการปฏิบัติงาน หากเห็นว่าการปฏิบัติไม่สามารถดำเนินการ ตามรายละเอียด
ที่กำหนดหรือไม่ถูกต้องตามหลักวิชาการ ผู้รับจ้างจะต้องแจ้งผู้ควบคุมงานหรือคณะกรรมการตรวจรับพัสดุฯ เพื่อขอความเห็นชอบก่อนดำเนินการ

๔.๙ ผู้รับจ้างจะต้องทำงานให้แล้วเสร็จ และส่งมอบงานให้กับทางราชการภายใน ๓๐ วัน
(สามสิบวัน) นับถัดจากวันที่ลงนามในสัญญาจ้าง

๔.๑๐ ผู้รับจ้าง...

- ๒ -

๔.๑๐ ผู้รับจ้างจะต้องรับประกันผลงานไม่น้อยกว่า ๒ ปี (สองปี) พร้อมตรวจสอบการทำงาน
ทุก ๖ เดือน / ครั้ง ระยะเวลา ๒ ปี นับถัดจากวันที่ได้ส่งมอบงานให้กับทางราชการเรียบร้อย

 ตรวจถูกต้อง

น.อ.

 (จิรวัฒน์ เลี่ยมทอง)

 ผอ.กอพ.สก.ทร.

 มี.ค.๖๗